kardosdrur/scandi-wiki huggingface dataset:
Funktionalisme (arkitektur)

Funktionalisme (også funkis, af funktion, fra latin: functio, fungere, udføre, fyldbyrde) er den stilhistoriske betegnelse for en udvikling i arkitekturen, som opstod efter første verdenskrig og prægede mellemkrigstiden. Funktionalisme overlapper med modernismen og bruges til tider synonymt med denne. Ofte henviser "funktionalisme" dog primært til den skandinaviske afart af modernismen koblet til en social indsats og opbygningen af velfærdssamfundet.

Forkortelsen funkis (fra svensk) opstod omkring tiden for Stockholmsudstillingen 1930.

De danske funktionalister kan groft sagt opdeles i to grupper: Arkitekter, der søgte at efterligne de udenlandske forbilleder, især Le Corbusiers hvide, kubiske huse og i stort omfang brød med traditionel dansk byggeskik, og arkitekter, der søgte at kombinere funktionalismen med danske materialer og håndværkstraditioner. Den første gruppes værker præges af flade tage, hvide facader og eksperimenter med beton, mens den anden gruppes bygninger er opført i mursten og har tegltage.

Til den første gruppe hører bl.a. Arne Jacobsen, Ole Falkentorp, Flemming Lassen, Mogens Lassen, Vilhelm Lauritzen, Carlo Odgaard og Frits Schlegel, mens den anden gruppe præges af bl.a. Povl Baumann, Hans Dahlerup Berthelsen, Kay Fisker, C.F. Møller, Axel Maar og Arthur Wittmaack & Vilhelm Hvalsøe. Den sidstnævnte gruppe fik på langt sigt klart den største betydning for boligbyggeriet.

Mange af tidens arkitekter, fx Svenn Eske Kristensen og Hans Hansen bevægede sig dog frit og eksperimenterende mellem disse positioner.

Eksempler:
 Bella Vista & Bellevue Teatret i Klampenborg (tegnet af Arne Jacobsen, opført 1932-1937)
 Hotel Astoria i København (tegnet af Ole Falkentorp, opført 1934-35)
 Radiohuset i Rosenørns Allé (tegnet af Vilhelm Lauritzen, opført 1937-1947)
 Københavns Lufthavn i Kastrup (tegnet af Vilhelm Lauritzen, opført 1937-1945)
 Århus Rådhus (tegnet af Arne Jacobsen og Erik Møller, opført 1938-1942)
 Hostrups Have (tegnet af Hans Dahlerup Berthelsen, opført 1935-36)

Kilde/henvisning 
 
 Form follows WHAT? The modernist notion of function as a carte blanche  Oprindelse, historie og kritik af slagordet.

Stilperioder
Seven's Travels

Seven's Travels er et album fra rapgruppen Atmosphere der blev udgivet i 2003

Nummerliste 

 History
 Trying To Find A Balance
 Bird Sings Why The Caged I Know
 Reflections
 Gotta Lotta Walls
 The Keys To Life vs. 15 Minutes Of Fame
 Apple
 Suicidegirls
 Jason
 Cats Van Bags (Featuring Brother Ali)
 Los Angeles
 Lifter Puller
 Shoes
 National Disgrace
 Denvemolorado
 Liquor Lyles Cool July
 Good Times (Sick Pimpin)
 In My Continental
 Always Coming Back Home To You
 Shhh (Gemt nummer)

Eksterne henvisninger 
 

Album fra 2003
Atmosphere-album
Rapalbum
God Loves Ugly

God Loves Ugly er et album fra rapgruppen Atmosphere udgivet i 2002 på pladeselskabet Fat Beats.

Nummerliste 

 Onemosphere
 The Bass And The Movement
 Give Me
 F*@k You Lucy
 Hair
 Godlovesugly
 A Song About A Friend
 Flesh
 Saves The Day
 Lovelife
 Breathing
 Vampires
 A Girl Named Hope
 Godlovesugly Reprise
 Modern Man's Hustle
 One of a Kind
 Blamegame
 Shrapnel

Eksterne henvisninger 
 

Album fra 2002
Atmosphere-album
Rapalbum
Arpinum

Arpinum var en gammel romersk by i det sydlig Latium; den hedder i dag Arpino. Arpinum har den dobbelte ære at være fødeby for både Gaius Marius i 157 f.Kr. og Cicero i 106 f.Kr.

Romerske byer
Byer i Lazio
Romersk Italien
Henrik Tagesen Reventlow

Henrik Tagesen var en jysk lavadelsmand, og leder af et nørrejysk bondeoprør. Den 8. juni 1441 blev oprørerne besejret af Christoffer 3. af Bayern under slaget ved Skt. Jørgensbjerg i Han Herred. Henrik Tagesen blev henrettet den 12. juni 1441 i Aalborg for sin rolle i oprøret.

Referencer

Kilder 
 "Slaget på Sct Jørgensbjerg" af Christian Hau, Aalborg Universitetsforlag 2016

Danskere i 1400-tallet
Henrik Tagesen
Henrettede personer fra Danmark
Marius' militærreformer

Marius' militærreformer eller de marianske reformer af 107 f.Kr. var den romerske statsmand og general Gaius Marius' omfattende militærreformer.

Før dem var det kun selvejende bønder, der kunne blive soldater. Det begrænsede hærens størrelse. Desuden måtte soldatene anskaffe deres eget udstyr; og kavaleriet var kun for adelsmændene, ridderne, på grund af de høje priser på heste og udstyr.

Gaius Marius indførte standardiseret træning og udstyr til legionerne. Det hjalp til erobringen af territorier uden for romerske provinser. Alle romerske generaler og kejsere, der kom til magten efter Marius, fulgte hans eksempel med hårdt trænede og veludrustede legioner.

Marius' reformer førte til, at de ejendomsløse, proletariatet, kunne blive soldater. Det øgede  den romerske hærs størrelse enormt. Det eneste krav var, at soldaten skulle være romersk borger. De fleste professionelle soldater gjorde tjeneste i 25 år. Efter endt tjeneste fik de en jordlod til landbrug. Det system var med til at indlemme andre lande og provinser i det romerske rige: udenlandske hjælpesoldater, som gjorde tjeneste ved siden af legionærerne, fik tilbudt romersk borgerskab for dem selv og deres familier.

Virkningen på det romerske samfund 
Det første resultat var forbedringen af den militære magt. Når krig truede Romerriget, skulle en general ikke først samle en hær og træne den til krig, militære kommandoer og disciplin. Det var grundlaget for den stærke romerske militærmagt helt til 400-tallet e. Kr. 

En anden virkning var bosættelsen af veteraner i de erobrede lande. Det hjalp til at integrere regionerne som romerske provinser og romanisere borgerne. Det resulterede i mindre utilfredshed og færre oprør mod det romerske overherredømme.

Hærens loyalitet flyttede sig fra Senatet i Rom til den general, som anførte hæren. Det blev ret almindeligt, at generaler gjorde oprør for at bevare magten frem for at trække sig tilbage som hærførere. Det førte til flere borgerkrige, bl.a. mellem Cæsar og Pompejus. Det gav også den Romerske Republik dødsstødet.

Romerrigets militær
Roger Taylor

Roger Taylor henviser til flere artikler:

 Roger Andrew Taylor – trommeslager i Duran Duran
 Roger Meddows-Taylor – trommeslager i Queen
 Roger Taylor (tennisspiller) - en tennisspiller (født 1941)
Kostråd

Kostråd er anbefalinger og retningslinjer for ernæring, almindeligvis udsendt for at få folk til at spise sundere. Som del af denne indsats har man fremstillet diverse modeller, hvor kostpyramiden gennem mange år var den centrale. I dag benyttes tallerkenmodellen.

Kostpyramiden 
Kostpyramiden er en trekant, hvor basisfødevarerne udgør det nederste, brede lag, mens de øvre lag er fødevarer, som kun skal indtages i mindre mængder.

Tallerkenmodellen 
I tallerkenmodellen ser man på middagstallerkenen, som deles i tre dele:
 Kød, fjerkræ, æg, fisk, ost og smør skal udgøre 1/5 af tallerkenen
 Brød, kartofler, ris eller pasta skal udgøre 2/5 af tallerkenen
 Grøntsager og frugt skal udgøre 2/5 af tallerkenen

Se også 
 Madpyramiden

Ernæring
Daughter (single)

"Daughter" er en sang af Smashing Pumpkins og titlen på en sjælden single udgivet af Reflex Magazine i 1992. Sangen er skrevet af Billy Corgan og D'arcy Wretzky. 

Singlen er en ekstraordinær svær udgivelse at finde, idet der angiveligt kun er blevet trykt ca. 1.000 eksemplarer. Det var kun muligt at få singlen, hvis man købte det pågældende abonnement hos det amerikanske magasin. Singlen blev udgivet mellem bandets første to album, Gish og Siamese Dream. I 2005 udgav Smashing Pumpkins hele deres diskografi digitalt, men ikke engang her var "Daughter" at finde. 

"Daughter" blev indspillet allerede i 1989 og blev udgivet sammen med en række andre studieindspilninger på ét af bandets demobånd samme år. På demobåndet Moon er både Billy Corgan og D'arcy Wretzky noteret som sangskrivere, men da sangen blev udgivet i 1992, var det kun Corgan. Der eksisterer to version af "Daughter" – den originale version, samt en forlænget version. 

Smashing Pumpkins-sange
Sange fra 1992
Den uendelige historie

Den uendelige historie er en bog fra 1979 af den tyske forfatter Michael Ende.

Handling 
Det er en fantastisk fortælling om drengen Bastian, der stjæler en mystisk bog fra en gammel mand i et gammelt antikvariat. I bogen følger Bastian drengen Atreyus rejse gennem Fantásien. Efterhånden lægger Bastian mærke til, at bogen tilsyneladende er bevidst om hans eksistens. På et tidspunkt opsluges han selv i bogens historie og bliver dermed for en tid en del af Fantasien.

Analyse 
Den uendelige historie er mere end blot et langt eventyr; den er en roman, der beskæftiger sig med det vigtige i at bibeholde en sund balance mellem fantasi og virkelighed.
Bastian er en dreng med et umådeligt overskud af fantasi. Den virkelighed, han lever i, er ikke en, man kan misunde ham, så han benytter enhver lejlighed til at flygte fra den. Hans fader er efter moderens død meget nedtrykt, hvilket naturligvis ikke gør hverdagen lettere for Bastian, der også selv savner hende. Dertil er han skolekammeraternes mobbeoffer nr. 1, dels pga. af sin fysiske fremtoning (tyk og med briller) og dels pga. at han aldrig tør forsvare sig. 
Bastian opfatter, forståeligt nok, ikke hverdagen som særligt interessant, da hans virkelighed er meget trist og de mennesker, han omgives af, mangler den fantasi, han selv besidder i så umådeligt et overskud. Af samme grund har eventyrverdenen `Fantasien´ alvorlige problemer, idet den er ved at forsvinde grundet menneskenes ringe mængder af fantasi. Som et insekt tiltrækkes af lyset opsøger `Den uendelige historie´ Bastian for at dræne ham for den fantasi, der er så alvorlig mangel på. 

Børnebøger
Fantasy
Monty Pythons Flyvende Cirkus

Monty Pythons Flyvende Cirkus (Engelsk: Monty Python’s Flying Circus) er en komisk tv-serie med Monty Python-gruppen, som blev udsendt på BBC i perioden 1969–1974. I alt blev der lavet 45 halvtimes tv-episoder, der næsten alle bestod af en blanding af korte sketches og animerede indslag suppleret lejlighedsvist med humoristiske musikindslag.

Medvirkende 
Serien er skrevet og spilles af de seks komikere Graham Chapman, John Cleese, Terry Gilliam, Terry Jones, Michael Palin og Eric Idle, idet John Cleese dog stoppede sin medvirken inden fjerde og sidste sæson. Gilliam stod i serien især bag de små animerede indslag, mens de øvrige både skrev og spillede de almindelige sketches.

Serien blev så stor en succes, at den førte til spin-off i form af turneer, spillefilm, plade- og bogudgivelser i årene efter de første tv-udsendelser.

Serie 1 
Vist på BBC i perioden 5. oktober 1969 – 11. januar 1970.

 Whither Canada?
 Sex and Violence
 How to recognize different types of tree from quite a long way away
 Owl-stretching time
 Man's crisis of identity in the latter half of the twentieth century
 The BBC Entry to the Zinc Stoat of Budapest
 You're no funny anymore
 Full frontal nudity
 The Ant, An Introduction
 (Uden titel)
 The Royal Philharmonic Orchestra Goes To The Bathroom
 The Naked Ant
 Intermission

Serie 2 
Vist på BBC i perioden 15. september 1970 – 22. december 1970.

 "Face the Press"
 The Spanish Inquisition
 Déjà Vu
 The Buzz Aldrin Show
 Live from the Grill-o-Mat
 It's A Living
 The Attila the Hun Show
 Archeology Today
 How to recognize different parts of the body
 Scott of the Antarctic
 How not to be seen
 Spam
 Royal Episode 13

Serie 3 
Vist på BBC i perioden 19. oktober 1972 – 18. januar 1973

 Whicker's World
 Mr. & Mrs. Brian Norris' Ford Popular
 The Money Programme
 Blood, Devastation, Death, War and Horror
 The All-England Summarize Proust Competition
 The War against Pornography
 Salad Days
 The cycling tour
 The Nude Man
 E. Henry Tripshaw's disease
 Dennis Moore
 A Book at Bedtime
 Grandstand

Serie 4 
Vist på BBC i perioden 31. oktober 1974 – 5. december 1974

 The Golden Age of Ballooning
 Michael Ellis
 The Light Entertainment War
 Hamlet
 Mr. Neutron
 Party Political Broadcast

Eksterne henvisninger 
 
 Just the Words – Scripts til samtlige afsnit

Flyvende Cirkus
Komedieserier fra Storbritannien
Britiske tv-serier fra 1960'erne
Britiske tv-serier fra 1970'erne
Tv-programmer fra BBC
Ant (producer)

Ant (født Anthony Davis) er producer for rapgruppen Atmosphere og for andre Rhymesayers Entertainment kunstnere.

Han producerede sit første album for Musab, hvilket gjorde ham kendt. For nylig udgav han en serie af albums kaldet Melodies & Memories, der har forskellige remixes af kendte sange fra 70'erne og 80'erne.

Selv om han har producet Atmospheres materiale i lang tid, har Mr. Dibbs indtil videre været gruppens dj. Dette ændrede sig på den sidste tour, hvor Ant tog en større del i de liveshows, gruppen spiller.

Musikere fra USA
Nas (rapper)

Nas (født Nasir bin Olu Dara Jones 14. september 1973 i Brooklyn) er en amerikansk rapper. Han er bedst kendt for sin klassiske debutplade Illmatic, som er et af de mest roste rapalbum, der er udgivet.

Biografi 
Nas voksede op i Queensbridge-kvarteret i New York, der er berygtet for det hårde sociale miljø.

Han havde en længere kamp mod sin rival Jay-Z, der fik stor opmærksomhed i medierne. I 2005 arrangerede Jay-Z en koncert, hvor han som en overraskelse bragte Nas med på scenen og erklærede, at disse skænderier ikke førte nogen vegne og, at de begge var venner igen. Senere skrev Nas kontrakt med pladeselskabet Def Jam.

Diskografi

Albummer 

 Illmatic (1994)
 It Was Written (1996)
 I Am... (1999)
 Nastradamus (1999)
 Stillmatic (2001)
 God's Son  (2002)
 Street's Disciple (2004)
 Hip Hop is Dead (2006)
 Untitled (2008)
 Distant Relatives, med Damian Marley (2010)
 Life Is Good (2012)
 Nasir (2018)
 Magic 3 (2023)

Singler 

 Made You Look (2003)
 Hip Hop is Dead (2006)

Kompileringer 

 From Illmatic to Stillmatic: The Remixes (2002)
 The Lost Tapes (2002)
 The Lost Tapes 2 (2019)

Samarbejder 

 Nas, Foxy Brown, AZ, and Nature Present The Firm: The Album (1996)
 Nas and Ill Will Records Present QB's Finest (2001)
 Nas, Papoose, Blitz, Quan, Busta Rhymes... Presented by DJ Dirty Harry: Living Legends Chapter 1 (2006)
 Nas + AZ: Executive Decisions, uofficiel (2007)

Opsamlinger 

 The Best of Nas, uofficiel (2002)
 Greatest Hits (2007)

Referencer

Eksterne henvisninger 

 
 
 

 
Rappere fra USA
Brooklyn

Brooklyn (Kings County) er et borough i New York City, der er klassificeret som et af fem boroughs. Det er det tættest befolkede bydistrikt i byen med omkring 2,5 millioner indbyggere.

Området blev oprindeligt grundlagt som en selvstændig by immigranter fra Holland med navnet Breuckelen. I 1898 blev byen indlemmet som en del af New York City og mistede dermed sin selvstændighed.

Distriktet har en del ghettoer med afroamerikanere, samt kvarterer, der domineres af jøder, italiensk eller spansk talende. Endvidere findes et kvarter, der tidligere har huset især efterkommere fra Skandinavien.

Brooklyn Bridge forbinder Manhattan med Brooklyn og er således opkaldt efter Brooklyn.

Eksterne henvisninger 

New York City
RZA

RZA (udtalt Rizza, født Robert Fitzgerald Diggs 5. juli 1969 i Brooklyn) er en amerikansk rapper, producer, skuespiller, filminstruktør, manuskriptforfatter, og de facto leder af rapgruppen Wu-Tang Clan.

RZAs karriere startede sammen med hans fætre, GZA og Ol' Dirty Bastard, som del af gruppen Force Of The Imperial Master. Efter at denne gruppe stoppede, prøvede medlemmerne at få individuelle kontrakter, men da det ikke gik så godt som de tre havde regnet med fandt de sammen med seks andre rappere, og startede Wu-Tang Clan. RZA har produceret næsten samtlige af Wu-Tang Clans album, og derudover står han bag mange af medlemmernes soloudgivelser, herunder sine egne (to under navnet Bobby Digital). Derudover har han også produceret flere film soundtracks.

Han fik sit store gennembrud indenfor filmmusik, da han producerede musikken til Quentin Tarantinos Kill Bill-serie.

Også kendt som 
 Prince Rakeem
 The Abbot
 Bobby Digital
 Bobby Steels
 The Scientist
 Prince Delight
 Prince Dynamite
 Ruler Zig-Zag-Zig Allah
 Rzarector

Diskografi

Solo Album 
 1998 – Bobby Digital in Stereo
 2001 – Digital Bullet
 2003 – Birth Of A Prince

Kompilationer 
 1999 The RZA Hits
 2003 The World According to RZA

Instrumentale album 
 2007 The RZA-Instrumental Experience

Soundtrack 
 1999 Ghost Dog
 2004 Kill Bill Volume 1 (soundtrack) & Kill Bill Volume 2 (soundtrack)
 2004 Soul Plane
 2004 Blade: Trinity
 2005 Unleashed
 2005 The Protector
 2006 Blood of a Champion
 2007 Afro Samurai
 2008 Babylon AD
 2009 Afro Samurai Resurection

Eksekutiv Producer 
 1993 Enter the Wu-Tang (36 Chambers) af Wu-Tang Clan
 1994 Tical af Method Man
 1995 Return to the 36 Chambers: The Dirty Version af Ol' Dirty Bastard
 1995 Only Built 4 Cuban Linx... af Raekwon
 1995 Liquid Swords af GZA
 1996 Ironman af Ghostface Killah
 1999 Manchild (album) af Shyheim
 1999 Wu-Syndicate af Wu-Syndicate
 2003 Birth of a Prince af RZA
 2004 Bobby Digital Presents Northstar af Northstar
 2007 Let Freedom Reign af Free Murda
 2009 Only Built 4 Cuban Linx II af Raekwon

Eksterne henvisninger 
 

Musikere fra USA
Erik Heide

Erik Heide (født 4. juli 1934 i Øster Jølby på Mors) er en dansk billedhugger.

Han er uddannet på Det Kongelige Danske Kunstakademi fra 1951 til 1954, hvor han var elev af maleren Kræsten Iversen og på den grafiske skole i 1957 hvor han blev undervist af grafikeren Holger J. Jensen. Siden 1958 har han udelukkende arbejdet som billedhugger, et område hvor han i øvrigt er autodidakt.

Erik Heide er især kendt for sine udsmykninger i kirker. I en række nye kirker landet over, har han har stået for en total udsmykning af kirkerummet med alterbord, prædikestol, døbefont, krucifiks osv. Han arbejder fortrinsvis i grove materialer som træ, granit og støbejern.

Se også 
 Ravnsbjergkirken

Referencer

Eksterne henvisninger 

 
 Om Erik Heide 
 Erik Heide på kunstonline 

Billedhuggere fra Danmark
Personer fra Mors
Personer i Kraks Blå Bog
Kunstnere på finansloven
Danskere i 1900-tallet
Danskere i 2000-tallet
Susanne Pedersen

Susanne Pedersen (født 14. januar 1953) er en dansk bordtennisspiller. Hun har vundet 12 danske mesterskaber i single, 14 i double, syv i mixeddouble og syv holdmesterskaber, og er den mest vindende kvindelige bordtennisspiller i Danmark.

Ud over seniorkarrieren har hun vundet alle mesterskaber fra pige single til old boys single.

Referencer

Eksterne henvisninger 
 

Bordtennisspillere fra Danmark
Zope

Zope er en open source applikationsserver, hvorpå der kan udvikles og driftes webapplikationer af enhver art. CMS, intranet, groupware, portaler, E-learning, Commerce mv.

Zope bruges bl.a. af NATO og NASA

Zope er skrevet i det objekt-orienterede programmeringssprog python

Ekstern henvisning 
 Officiel hjemmeside

Servere
Troldspejlet

Troldspejlet er et dansk tv-program med værten Jakob Stegelmann. Troldspejlet bliver sendt en gang om måneden på DR Ultra. Hvert program fokuserer på et bestemt emne indenfor fiktion, for eksempel kendte film, computerspil eller tegneserier. Programmets målgruppe er primært børn og unge, og derfor er programmet koblet sammen med DR's B&U-produktion.

Programmet var oprindeligt et magasinprogram, der primært handlede om de nyeste film, computerspil, bøger etc., idet der af og til suppleredes med tilbageblik på en given genre eller serie. Til at begynde med suppleredes der med gamle Superman-tegnefilm. Senere kom der små indslag som Spilværkstedet, hvor spildesignere viste, hvordan man simpelt kunne lave spil i computerprogrammer som Game Maker. Et andet tilbagevendende indslag kaldet Pixels gav seerne en platform til at vise deres hjemmelavede animationsfilm frem.

Programmet har kørt på DR's kanaler siden 1989. Dermed er det på 3. pladsen over programmer, der har kørt længst på DR, og som stadig sendes, kun overgået af TV-avisen (1965) og Søren Ryge Petersens haveudsendelser (1988). Fra starten sendtes programmet på DR1 og efter etableringen af DR Ramasjang i 2009 desuden med genudsendelser der. Fra 9. marts 2013 er programmet flyttet til den nyetablerede kanal DR Ultra sammen med de øvrige programmer for de ældre børn. I 2015 blev programmet ændret fra at være et ugentligt magasinprogram til at være en månedligt temaprogram.

Troldspejlet & Co 
Troldspejlet ændrede i august 2019 karakter og gik fra at være rettet mod børn og unge til at være rettet mod voksne. I den forbindelse skiftede programmet navn til Troldspejlet & Co, og det blev flyttet fra DR Ultra til DR2.

I 2021 meldte DR ud at de overvejede programmets fremtid, og at scenografien var revet ned.

Troldspejlet special 
I 2022 udgav DR 10 programmer under navnet Troldspejlet special, hvor hvert program havde sit eget fokus.

Referencer

Litteratur 
 Brian Iskov: Jakob Stegelmanns Troldspejlet – Den store Troldspejlsbog, Forlaget Carlsen, 2010. .

Eksterne henvisninger 
 Troldspejlet på dr.dk
 podcasts fra dr.dk - Tidligere udsendelser (ca. 2 måneder tilbage) kan downloades ved at klikke på XML-linket til højre for Troldspejlet.
 

DR-programmer
Kronostratigrafi

Kronostratigrafi er bestemmelsen af bjergarternes relative alder. Bjergarter i samme kronostratigrafiske enhed er dannet i samme tidsinterval, som man kender det fra dendrokronologi.

Kronostratigrafiske enheder – med eksempler:
 eonothem – Phanerozoikum
 erathem – Palæozoikum
 system – Ordovicium
 serie – Øvre Ordovicium
 etage – Ashgill

Kronostratigrafiske enheder er de bjergarter, man kan hakke i, bore i og tegne. Ved fund af fossiler i det kronostratigrafiske materiale (de geologiske aflejringer), kan man finde fossilets relative alder. Den 'absolutte' alder kan så findes gennem korrelationen mellem de kronostratigrafiske og geokronologiske data.

Øvre/Sen fejl 
Det er tilladt at skrive: Tyrannosaurus rex er fundet i Øvre Kridt, men teksten T-rex levede i Øvre Kridt angiver at T-rexen levede inde i stenen! Den korrekte tekst vil være: T-rex levede i Sen Kridt.

Se også 
 Geokronologi
 Superpositionsprincippet

Litteratur 
 Julia Jackson: Glossary of Geology, 1987, American Geological Institute, 
 Brian J. Skinner & Stephen C. Porter, Physical Geology, 1987, John Wiley & Sons, 

Stratigrafi
Geokronologi

Geokronologi er geologisk tid. Geokronologien giver en relativ tidsbestemmelse gennem analyser af bl.a. sedimentering og evolution. Henfaldsanalyser af radioaktive isotoper kan give 'absolutte' dateringer.
 
De geokronologiske inddelinger stemmer overens med den kronostratigrafiske inddeling, men de geokronologiske enheder er tidsintervaller.

Eksempler på geokronologiske enheder 
 superæon – Prækambrium (den eneste superæon)
 æon – Phanerozoikum
 æra – Palæozoikum
 periode – Ordovicium
 epoke – Sen Ordovicium
 alder – Ashgill

Geokronologiske enheder forveksles ofte med kronostratigrafiske enheder. I epoken 'Sen Kridt' blev der dannet aflejringer, fossiler og krystalline bjergarter. Disse findes i dag som den kronostratigrafiske serie 'Øvre Kridt'.

Øvre/Sen fejl 
Det er tilladt at skrive: Tyrannosaurus rex levede i Sen Kridt, men teksten en T-rex er fundet i Sen Kridt angiver at nogen har taget en tidsmaskine 67 mio. år tilbage! Den korrekte tekst vil være: En T-rex blev fundet i Øvre Kridt.

Se også 
 Kronostratigrafi

Litteratur 
 Julia Jackson: Glossary of Geology, 1987, American Geological Institute, 
 Brian J. Skinner & Stephen C. Porter, Physical Geology, 1987, John Wiley & Sons,